1950

Dit jier makket ûnderdiel út fan it desennium fan 'e 1950-er jierren.
 Foarfallen 
jannewaris
10 - De Sovjet-Uny stelt in boycot yn fan 'e Feilichheidsried fan de Feriene Naasjes, om't it foarsitterskip dêrfan oergiet op 'e Republyk Sina (Taiwan), wylst de kommunistyske Folksrepublyk Sina troch de Feriene Naasjes net erkend wurdt.
 26 - Yndia wurdt in republyk.
febrewaris
7 - De Amerikaanske senator Joseph McCarthy fart yn 'e Amerikaanske Senaat út tsjin 'e kommunisten dy't neffens him it Amerikaansk Ministearje fan Bûtenlânske Saken dominearje soene. Dit is in nije oplibbing fan 'e Twadde Reade Panyk yn 'e Feriene Steaten en teffens fan 'e heksejacht op kommunisten yn alderhanne parten fan 'e Amerikaanske maatskippij.
maart
3 - It ûnder Frânsk bestjoer steande Protektoraat Saarlân kriget binnenlânsk selsbestjoer.
12 - By it referindum oer de Keningskwestje stimt yn Belgje in romme mearderheid fan 'e befolking foar de weromkear út ballingskip fan 'e troch syn rol yn 'e Twadde Wrâldoarloch yn opspraak rekke kening Leopold III.
april
14 - Yn Nederlân wurdt Van Doorne's Automobielfabriek (DAF) iepene.
24 - Op Ambon wurdt de ûnôfhinklikheid fan 'e Republyk fan de Súd-Molukken útroppen.
maaie
7 - De Sineeske Boargeroarloch einiget mei in oerwinning fan 'e kommunisten en de konsolidaasje fan 'e Folksrepublyk Sina op it Sineeske fêstelân. De nasjonalisten en harren Republyk Sina binne weromkrongen op it eilân Taiwan. 
 7 - SC It Hearrenfean bûcht yn 'e lêste healoere fan de wedstriid tsjin AFC Ajax in 1-5 efterstân om yn in 6-5 oerwinning.
juny
6 - Poalen en de DDR slute in oerienkomst wêryn't beide lannen de Oder-Neissegrins erkenne as de ynternasjonale grins tusken harren respektivelike grûngebieten.
25 - Noardkoreaanske troepen falle Súd-Koreä binnen: it begjin fan 'e Koreaanske Oarloch.
july
7 - Mei de oanname troch it parlemint fan Súd-Afrika fan 'e Wet op de Groepsgebieten (Group Areas Act) wurdt in begjin makke mei it ynstitúsjonalisearjen fan rasseskieding en rasistyske diskriminaasje yn in systeem dat de namme apartheid kriget.
8 - Yn ôfwêzichheid fan 'e ôffurdige fan 'e Sovjet-Uny (dy't de gearkomsten sûnt jannewaris boycot) kin de Feilichheidsried fan de Feriene Naasjes sûnder swierrichheden de gearstalling fan in ynternasjonale troepemacht ûnder de flagge fan 'e Feriene Naasjes goedkarre, dy't oan Súdkoreaanske kant ynterveniëarje moat yn 'e Koreaanske Oarloch.
22 - De troch syn rol yn 'e Twadde Wrâldoarloch yn opspraak rekke kening Leopold III fan Belgje keart op fersyk fan it Belgyske parlemint werom út ballingskip. Dat liedt ta grutskalige demonstraasjes fan boargers dy't it dêr net mei iens binne.
26 - Keninginne Wilhelmina fan 'e Nederlannen ûntbynt formeel it Keninklik Nederlânsk-Yndysk Leger (KNIL).
27 - De Amerikaanske presidint Harry Truman ûnthjit Chiang Kai-shek, de presidint fan 'e Republyk Sina (Taiwan), militêre bystân yn it gefal fan in ynvaazje fan Taiwan troch de Folksrepublyk Sina.
augustus
 2 - Marten van der Leest, Theunis de Bruin en Arp Hiemstra winne yn Frjentsjer de 97ste PC. Marten van der Leest wurdt útroppen ta kening.
12 - Yn Grinslân fynt de Treinramp yn Grins plak, wêrby't 6 bêrn omkomme en noch ris 6 bêrn ferwûne reitsje.
15 - By in swiere ierdbeving yn Assam en Tibet komme 1.500 oant 3.300 minsken om.
septimber
15 - Operaasje Chromite, wêrby't Amerikaanske troepen ûnder lieding fan generaal Douglas MacArthur in lâningsoperaasje útfiere yn 'e neite Inchon, efter de Noardkoreaanske linys, liedt ta in omkear yn 'e Koreaanske Oarloch.
oktober
21 - By de Sineeske ynfal yn Tibet kringe troepen fan 'e Folksrepublyk Sina it ûnôfhinklike Tibet yn, dat dêrnei troch Sina anneksearre wurdt.
26 - De opmars dy't troepen fan Súd-Koreä, de Feriene Steaten en de Feriene Naasjes yn it ramt fan 'e Koreaanske Oarloch troch Noard-Koreä meitsje, berikt de Sineeske grins.
27 - 'Frijwilligers' fan it Folksbefrijingsleger fan 'e Folksrepublyk Sina minge har oan 'e kant fan Noard-Koreä yn 'e Koreaanske Oarloch.
novimber
1 - Twa Portorikaanske nasjonalisten, Griselio Torresola en Oscar Collazo, dogge in moardoanslach op 'e Amerikaanske presidint Harry Truman.
4 - It leger fan Yndoneezje feroveret it eilân Ambon op 'e Republyk fan de Súd-Molukken.

 Berne 
jannewaris
 8 - Rommy, Frysk folkssjonger († 2007)
 31 - Sijtje van der Lende, Frysk reedrydster en coach
febrewaris
 3 - Jan Kooistra, Frysk keunstskilder († 2021)
 4 - William S. Yellow Robe jr., Amerikaansk toanielskriuwer en dichter 
 10 - Mark Spitz, Amerikaansk swimmer
 16 - Todd McCarthy, Amerikaansk filmkritikus en dokumintêremakker
 19 - Aus Greidanus sr., Nederlânsk akteur
 24 - Vincent van Rossem, Nederlânsk arsjitektuerhistoarikus
maart
 24 - Minnie Two Shoes, Amerikaansk sjoernaliste en aktiviste († 2010)
 29 - Peter Timofeeff, Nederlânsk meteorolooch en waarman
 30 - Robbie Coltrane, Skotsk akteur († 2022) 
april
 5 - Agnetha Fältskog, Sweedsk sjongster (Abba)
 12 - David Cassidy, Amerikaansk sjonger, lietsjeskriuwer en muzikant († 2017)
maaie
 6 - Shakey Sam, Frysk bluessjonger en -gitarist († 1981)
 19 - Ron Brandsteder, Nederlânsk presintator († 2025)
 25 - Evgeny Kûlikov, Russysk reedrider
juny
 1 - Annemarie Jorritsma, Nederlânsk politika
 6 - Frank Thring, Ingelsk pornografysk regisseur en akteur
 11 - Lynsey de Paul, Ingelsk sjongeres († 2014)
 14 - Frâns Faber, Frysk keunstskilder en dosint 
 18 - Jan de Jong, Frysk fûgelkenner en kollumnist
 18 - Heddy Lester, Nederlânske sjongster en aktrise
 19 - Gryt van Duinen, Frysk sjoernaliste, programmamakster en politika († 2023)
 25 - Tatjana Averina, Russysk reedrydster († 2001)
 29 - Michael Whelan, Amerikaansk boekbânûntwerper en yllustrator
july
 2 - Agneta Eckemyr, Sweedsk aktrise, model en moade-ûntwerpster († 2018)
 7 - Gosse Dam, Frysk keunstner
 17 - Derek de Lint, Nederlânsk akteur
 20 - Tantoo Cardinal, Kanadeesk aktrise
 26 - Nicholas Evans, Ingelsk skriuwer († 2022)
augustus
 2 - Francesca Zijlstra, Frysk byldhouster
septimber 
 10 - Rein Jonker, Frysk maratonrider
 26 - Henk van der Velde, Frysk sporter († 1983)
oktober
 5 -  Laura Gemser, Nederlânsk softcore-pornoaktrise.
 14 - Sheila Young, Amerikaansk reedrydster en baanhurdfytster
 17 - Sandra Reemer, Nederlânsk sjongster en presintatrise. († 2017)
 19 - Cees Greuter, Frysk sjonger († 2015)
novimber
 12 - Coen van Vrijberghe de Coningh, Nederlânsk akteur († 1997)
desimber
 18 - Leonard Maltin, Amerikaansk filmkritikus
 29 - Jon Polito, Amerikaansk akteur († 2016)
datum ûnbekend
Anne Bishop, Amerikaansk skriuwster
 James DiGiorgio, Amerikaansk regisseur en filmprodusint

 Ferstoarn 
jannewaris
 21 - George Orwell, Ingelske skriuwer (* 1903)
febrewaris
 13 - Frédéric Rouge, Switserske skilder (* 1867)
maart
 1 - Alfred Korzybski, Poalske taalkundige (* 1879)
 12 - Heinrich Mann, Dútske skriuwer (* 1871)
 19 - Edgar Rice Burroughs, Amerikaanske skriuwer (* 1875)
 26 - Rinske Visscher, Fryske Publisist (* 1868)
maaie
 6 - Clarence Addison Dykstra, Amerikaanske heechlearaar, politikus en ûnderwiisbestjoerder (* 1883)
july
 7 - Jarich van der Wielen, Fryske politikus en bestjoerder (* 1880)
augustus
 10 - Hendrik Jan Popping, Fryske boekhanneler, drukker en amateur-argeolooch (* 1885)
 19 - Swarte Wapity (Black Elk), medisynman fan 'e Lakota (* 1863)
 25 - Fokke Jacobs de Zee, Fryske skriuwer, taalaktivist en boargemaster (* 1874)
oktober
 10 - Josef Straßberger, Dútske gewichtheffer (* 1894)
 18 - A.A. Verdenius, Nederlânske skriuwer (* 1876)
 29 - kening Gustaaf V fan Sweden (* 1858)

Literatuer
romans
 Simon Vestdijk, De Koperen Tuin (oerset yn it Frysk as De Koperen Tún)
poëzij
 Pablo Neruda, Leviathan (oerset yn it Frysk as Leviathan)
 Paulus Folkertsma, It Muzyk Giet troch de Buorren
 Pablo Neruda, Los Peces y el Ahogado (oerset yn it Frysk as De Fisken en de Drenkeling)
 Pablo Neruda, Las Satrapías (oerset yn it Frysk as De Satrapen)
toaniel
 Eugène Ionesco, La Cantatrice Chauve (oerset yn it Frysk as De Keale Sjongster)
 Eugène Ionesco, Les Salutations (oerset yn it Frysk as Begroetingen)


Kategory:20e iuw